ปกติประจำเดือนจะมาวันที่ 29 แล้ววันที่ 15 ที่ผ่านมาของเดือนนี้ได้มีอะไรกับแฟนตัวเอง แล้วตอนนี้มีอาการ ปวดท้องน้อย โดยจะปวดหน่วงๆ นานๆทีปวดแล้วก็จะมี ตกขาวไหลปนออกมาเล็กน้อยเป็นมาได้ประมาน 3 วันได้คะ หมายถึงอะไรคะ
สวัสดีค่ะ การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นส่วนอาการปวดท้องน้อย สามารถเกิดได้จากหลายสาเหตุ ได้แก่ ปวดจากกล้ามเนื้ออักเสบ ปวดประจำเดือน เนื้องอกที่มดลูกหรือรังไข่ กระเพาะปัสสาวะอักเสบ ลำไส้อักเสบ เป็นต้นหากมีอาการปวดนั้นสัมพันธ์กับการขยับร่างกายหรือกดหน้าท้องเบาๆแล้วปวด น่าจะเป็นลักษณะปวดจากกล้ามเนื้ออักเสบค่ะหากมีอาการปวดท้องน้อยร่วมกับประจำเดือนผิดปกติหรือตกขาวผิดปกติ อาจเป็นจากความผิดปกติของมดลูกและรังไข่ได้**กรณีของ นั้น ยังไม่สามารถระบุสาเหตุได้ค่ะ หากมีอาการปวดท้องน้อยแนะนำให้สังเกตดูว่าสัมพันธ์กับท่าทาง การทำงาน หรือสัมพันธ์กับอาการอื่นๆหรือไม่ หากปวดมากสามารถรับประทานยาพาราเซตามอลบรรเทาส่วนอาการตกขาวแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.หากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ